הפארק הלאומי קאו יאי

פארק לאומי קאו יאי (באנגלית: Khao Yai National Park, בתאית: อุทยานแห่งชาติเขาใหญ่ ) הוא פארק לאומי בתאילנד. שהוקם בשנת 1962 כפארק הלאומי הראשון בתאילנד, והוא השלישי בגודלו במדינה. הפארק הלאומי קאו יאי הוכרז כאתר מורשת עולמית של אונסק"ו ב-14 ביולי 2005, במהלך המושב ה-29 של ועדת המורשת העולמית בדרבן, דרום אפריקה.

 תיאור 
ממוזער|שמאל|נקודת התצפית "בצוק הבודד"
הפארק הלאומי קאו יאי הוא הפארק הלאומי השלישי בגודלו בתאילנד, ומשתרע על שטח של כ-2,166 קמ"ר. הפארק ממוקם בחלק המערבי של רכס ההרים סנקמפהאנג, בגבול הדרום-מערבי של רמת קוראת. ההר הגבוה ביותר באזור הפארק הוא קאו רום (Khao Rom), שגובהו 1,351 מטרים. רוב שטחו של הפארק נמצא במחוז נָכוֹן רָצ'אסִימָה (כורות), אך הוא כולל גם חלקים מהמחוזות סָרָבוּרי, פראצ'ינבורי ונָכוֹן נָיוֹק.

בפארק מצויים יערות טרופיים עונתיים וערבות עשב. גובה הפארק נע בין 400 ל-1,000 מטרים מעל פני הים.

באזור הפארק נמצאים מקורותיהם של חמישה נהרות: נהר נָקוֹן נָיוֹק בדרום, נהר לם טאקונג, נהר פראפלוּנג בצפון, נהר פראצ'ין בורי ונהר מואק לק. בין מפלי הפארק ניתן למצוא את מפל הֵאוּ נָרוֹק (Heo Narok) בגובה 80 מטרים, ואת מפל הֵאוּ סוּוָאט (Heo Suwat), שזכה לפרסום בעקבות הסרט "החוף" (The Beach).

בפארק מצויים כ-3,000 מיני צמחים, 320 מיני ציפורים, כגון תרנגול יער אדום (red junglefowl) וקוקיית קרקע אדומה (coral-billed ground cuckoo), ו-66 מיני יונקים, ביניהם דוב שחור אסייתי, פיל הודי, גאור (Gaur), גיבון, אייל סמבר הודי, מקוק זנב-חזיר דרומי, מונטיאק אדום צפוני, דול מצוי וחזירי בר.

 היסטוריה 
פארק לאומי קאו יאי נוסד ב-18 בספטמבר 1962, והוכרז בהכרזה מלכותית על פי החלטת הממשלה כפארק הלאומי הראשון של תאילנד. תפקיד מרכזי בהקמתו מילא בונסונג לקגל. הפארק נקרא על שם תבון קאו יאי.

ב-1984 הפארק הלאומי קאו יאי הוכר כפארק מורשת של ארגון אסא"ן (ASEAN) לשימור החיי והצומח בדרום מזרח אסיה, וב-14 ביולי 2005 הוא הוכר כאתר מורשת עולמית של אונסקו בשם "מרכז יער דונג פייאה ין–קאו יאי" יחד עם פארקים לאומיים נוספים ברכס ההרים הזה ובאזורים הצפוניים של הרי דונג פייאה ין. ככל שהאדמות הסמוכות לפארק הלאומי מתפתחות ומותאמות להקמת מלונות יוקרה ומגרשי גולף, רכישת הקרקעות לשימור חיות בר עתידיים הופכת לבעיה. בתים ווילות נבנו באופן בלתי חוקי בתוך גבולות האזור המוגן של היער. כריתת עצים בלתי חוקית מהווה גם היא בעיה באזור.

 פסגות בפארק 
קאו רום הוא ההר הגבוה ביותר בפארק הלאומי קאו יאי, בגובה 1,351 מ'. מכיוון שההר בצורת ספירלה, הוא נקרא בתאית: เขาแหลม, מילולית: "הר מחודד". קאו לאם (Khao Laem) בגובה 1,326 מ' הוא ההר השני בגובהו בפארק, בדומה לקאו רום, העלייה לפסגת ההר אפשרית רק ברגל. ההגעה לפסגה אורכת לא פחות מ-7 שעות, ולפני ההגעה לפסגת ההר המוחלטת יש לטפס גם בטיפוס חבלים, וההר השלישי קאו קיאו בגובה 1,292 מטר. רוב הפארק מורכב ממשורי חול-סלע (sandstone plateau) בגבהים שבין 400 ל-1,000 מטר מעל גובה פני הים.

 מבקרים 
לפי מחלקת הפארקים הלאומיים (DNP), המנהלת את הפארק, מספר המבקרים בקאו יאי עלה מ-671,569 ב-2008 ליותר מ-1,551,449 בשנת הכספים 2019. מאוקטובר 2015 עד ספטמבר 2016 נכנסו לפארק 471,514 כלי רכב. העומס הרב הביא לדרישות לסגור את הפארק לרכב פרטי. בתקופה אחת מהעמוסות ביותר שלו, שבוע השנה החדשה מ-30 בדצמבר עד 3 בינואר 2016, נכנסו לפארק 156,574 מבקרים. הם השאירו אחריהם יותר מ-23 טון פסולת. מכיוון שהפסולת הייתה בעיה חמורה בפארק, בשנת 2020 החל הפארק לשלוח את הפסולת לבתיהם של המבקרים שהשאירו אותה שם.

 אקלים 
בפארק הלאומי קאו יאי יש שלוש עונות מזג אוויר עיקריות, כאשר הטמפרטורה השנתית הממוצעת עומדת על 23°C, אם כי היא משתנה באופן ניכר בהתאם לעונה.
 עונת הגשמים (מאי-אוקטובר): ברוב הימים שיעורי משקעים גבוהים. האטמוספירה לחה עם טמפרטורות ממוצעות של 27°C במהלך היום היורדות ל-13°C בלילה. הנחלים בשיא הזרימה.
 עונה קרירה (נובמבר-פברואר): השמיים בהירים, שמשי וקריר. הטמפרטורות ממוצעות עומדות על 22°C במהלך היום ו-10°C בלילה. זמן טוב לטיולים רגליים.
 עונה חמה (מרץ-אפריל): לחה עם טמפרטורות ביום של 20-30°C ו-17°C בלילה.

 עולם החי 
ממוזער|דול מצוי ניזון מפגר סמבאר בקאו יאי
בפארק קאו יאי יש מגוון בעלי חיים, הכולל 320 מיני ציפורים, ו-66 מיני יונקים. זהו אחד המקומות הבודדים בתאילנד שבהם עדיין שורדים פילי בר. בעלי חיים גדולים נוספים כוללים גיבונים, מקוקים בעלי זנב חזירי, מונט'יאקים וצבי סאמבר. בעלי חיים גדולים אחרים כוללים צבי נובח, קיפודים וחבשי סבקט. מינים נוספים שיכולים להיראות מדי פעם כוללים דוב שמש, דוב שחור אסייתי, גואר, לוטרות, דול מצוי וזאב זהוב (תן). בתחילת 2017 נמסר כי 18 נמרים, בהם חמישה זכרים, שבע נקבות ושישה גורי נמר, צולמו במצלמות המעקב באתר המורשת העולמית Dong Phaya Yen–Khao Yai ביוני 2016 ובפברואר 2017, במסגרת שיתוף פעולה של מחלקת הפארקים הלאומיים, הקרן Freeland ו-Panthera Corporation. הפעם האחרונה שנראו נמרים במצלמות המעקב בפארק הלאומי קאו יאי הייתה בשנת 2002.

 עולם הצומח 
ממוזער|עץ מתנשא מעל חופת היער קאו יאי
בפארק מצויים כ-3,000 מיני צמחים, ככלל, הצמחייה מחולקת לחמש קטגוריות:

 יערות נשירים מעורבים יבשים 
יערות אלו מצויים במדרון הצפוני של הפארק, בגובה שבין 400 ל-600 מטר מעל פני הים.

 יערות ירוקי-עד יבשים 
סוג יער זה מצוי בחלקו המזרחי של הפארק, במחוזות נהקון ראצ'סימה ופרצ'ין בורי, בגובה שבין 100 ל-200 מטר מעל פני הים.

 יערות גשם טרופים 
יערות הגשם הטרופיים, המצויים בגבהים שבין 400 ל-1,000 מטר מעל פני הים, משתרעים על רוב שטח הפארק.

 יערות הררים ירוקי-עד 
מגובה של 1,000 מטר הצמחייה משתנה באופן ניכר; משפחת הדיפטרוקרפיים (עצים גבוהים, רחבי העלים, וזרעים דו כנפיים) פוחתת באזור זה ומוחלפת בצמחים מחטניים כגון אורן ארז ואשוח (Gymnospermae).

 ערבות עשב 
ערבות עשב ודשא, בדומא לסוואנות האפריקאיות.
ממוזער|מרכז|700 פיקסלים|ערבות עשב של נונג פאק צ'י

 ראו גם 
 סי סצ'נלאי
 הפארק ההיסטורי סי טהפ
 הפארק ההיסטורי פהו פרבאט

 קישורים חיצוניים 


 National Park Division
 Mammals, birds and reptiles of Khao Yai National Park
 thaibirding.com on Khao Yai National Park

 שמורת קאו יאי



 הערות שוליים 

קטגוריה:תאילנד: פארקים
קטגוריה:יערות גשם בדרום-מזרח אסיה
קטגוריה:תאילנד: אתרי מורשת עולמית